recursal/SuperWikiNEXT-32B huggingface dataset:
**קלייר סלייטר** (באנגלית: **Claire Slater**; נולדה ב-4 בפברואר 1984) היא שחקנית אנגלייה.

ביוגרפיה
--------

סלייטר למדה בבתי הספר בהרטפורדשייר, בקולג' סנט פרנסיס בלצ'וורת' גרדן סיטי, וב-The Knights Templar School שבבאדלוק. ב-2005 סיימה לימודי תיאטרון ב-Laine Theatre Arts באפסום.

ב-1990 החלה סלייטר את קריירת המשחק, עוד בהיותה תלמידה בבית ספר, בהופעה במותחן "The Laughter of God" בכיכובם של פיטר פירת' ואמנדה דונוהו. ב-1992 שיחקה בסרט הטלוויזיה "An Ungentlemanly Act" לצדם של איאן ריצ'רדסון ורוזמרי ליץ'.

עוד בטלוויזיה השתתפה ב-"The Children of the New Forest", בסדרה "Is Harry on the Boat?" (מ-2002), ובסדרה "הלן וסט" (2002). היא מוכרת בעיקר מהופעתה בתפקיד מרתה קרצ'יט בסרט "מזמור חג המולד", עיבוד משנת 1999 לספרו של דיקנס, בכיכובם של פטריק סטיוארט, ג'ואל גריי וריצ'רד אי. גרנט.

ב-2006 שיחקה סלייטר בפרק בסדרה "בקצב הלב" של ITV. ב-2013 הופיעה בתפקיד לורה גוגין בפרק בסדרה "רופאים".

פילמוגרפיה
----------

| שנה | שם | שם באנגלית | תפקיד | הערות |
| --- | --- | --- | --- | --- |
| 1991 |  | Screen Two | גילי קלמנט | בפרק "The Laughter of God" |
| 1992 |  | An Ungentlemanly Act | נערה מס' 2 | סרט טלוויזיה |
| 1998 |  | Children of the New Forest | קלרה רטקליף | סרט טלוויזיה |
| 1999 | מזמור חג המולד | A Christmas Carol | מרתה קרצ'יט | סרט טלוויזיה |
| 2002 | הלן וסט | Helen West | מלצרית | בפרק "Shadow Play" |
| 2002 |  | Is Harry on the Boat? | ג'נה | סדרת טלוויזיה (פרק אחד) |
| 2006 | בקצב הלב | Heartbeat | דניז ביילי | בפרק "Bad Company" |
| 2013 | רופאים | Doctors | לורה גוגין | בפרק "Motherly Love" |

קישורים חיצוניים
----------------

* קלייר סלייטר, במסד הנתונים הקולנועיים IMDb (באנגלית)

הערות שוליים
------------

1. ↑  "NEWS ARCHIVE (OLD NEWS) - updated 02/02/05". St Francis' College. אורכב מ-המקור ב-5 בנובמבר 2007. נבדק ב-29 במאי 2009. `{{cite web}}`:  (עזרה)
2. 1 2  Slater on the Internet Movie Database
איור של מיירזאורוס
**מיירזאורוס** (שם מדעי: *Meyerasaurus*) הוא סוג של זוחל ימי בן למשפחת הרומלסוזאוריים שבקבוצת הפליואוזאורודים אשר חי בתור היורה בקרבת גרמניה לפני 183-180 מיליון שנה. המאובנים שלו התגלו ב-1910 בדרום-מזרח גרמניה, באזור וירטמברג. עם זאת הוא נחשב תחילה למין של פליוזאורוס ורק לאחר 100 שנה הועבר לסוג זה, אשר קרוי על שם הפלאונטולוג והסופר הגרמני הרמן וון מייר.

מאפיינים
--------

המיירזאורוס היה בעל גולגולת רחבה באורך 37 ס"מ שהכילה לסתות כבדות מלאות שיניים מחודדות וגוף באורך 3.35 מטר. בצורתו דמה לפליוזאורוס או לליופלרודון והיה בעל סנפירים רחבים וזנב שטוח בקצה הגוף ששימש להאצה. בניגוד לפליוזאורוס היה לו צוואר ארוך וראש קטן יחסית. מעריכים כי הוא קרוב יותר לרומלאוזאורוס עקב כך.

יצור זה היה טורף ימי גדול שניזון מדגים, רכיכות ואולי מזוחלי ים אחרים. הוא ניזון באמצעות טלטול טרף בחוזקה או בליעתו. לא ברור אם יכל לצאת מהמים כדי להטיל ביצים או שהשריץ צאצאים חיים במים כמו האיכתיוזאורים.

קישורים חיצוניים
----------------

ויקישיתוף מדיה וקבצים בנושא **מיירזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**ספאץ** (בגרמנית: **Spatz**, לימים קרויה גם: **Victoria 250**) היא מכונית מיני קבריולה בנויה מפיברגלס, אשר יוצרה בין השנים 1958–1956 בגרמניה. הדגם הראשוני יוצר על ידי יצרנית הרכב הגרמנית **Egon Brütsch Fahrzeugbau**.

את הדגם שיפר המהנדס "HaraldFriedrich" שהיה שותף מנהל ב-"Alzmetall P. Meier & Friedrich GmbH" ברישיון "אגון ברוטש" (אנ') בשותפות עם יצרנית האופנועים "Victoria (motorcycle)" (אנ') הקימו את חברת "Bayerische Autowerke GmbH" בשיתוף המהנדס הנס לדווינקה.

היסטוריה
--------

ה"ספאץ" ששמו לימים שונה ל"ויקטוריה 250", הוא מכונית ארבעה גלגלים שנבנתה בין השנים 1956–1958.

המכונית תוכננה והוגשה במקור על ידי יצרנית הרכב הגרמנית "אגון ברוטש" (אנ') (שם רשמי: "Egon Brütsch Fahrzeugbau") כ-"ספאץ" תלת-גלגלי בנוי מפיברגלס עם מתלים של הגלגלים הקדמיים והגלגל האחורי המחובר ישירות למעטפת המרכב. מבנה המכונית הוכיחה את עצמה כבעייתית ומבחני הרכב בדרכים מחוספסות הובילו לסדקים קשים במרכב.

הרלד פרידריך (Harald Friedrich), רכש את רישיון היצרן לייצור ושיווק ה"ספאץ" מ-"אגון ברוטש" וביולי 1956 בשותפות עם יצרנית האופנועים "Victoria (motorcycle)", הקימו את חברת "Bayerische Autowerke GmbH".

בגלל הליקויים בתכנון המקורי, ביקש פרידריך מהנס לדווינקה (אנ'), אז בן 77, לשעבר מהנדס עיצוב ראשי בטטרה, לעצב שלדה חזקה למכונית. התוצאה הייתה שלדת צינור מרכזית וארבעה גלגלים - בניגוד ל"ברוטש" המקורי בעל שלושת הגלגלים. פרידריך ראה אז שהוא כבר לא מחויב לשלם תמלוגים ל"ברוטש", מה שהוביל לתיק בית משפט, בו זכה פרידריך. השופטים הכירו בכך שבניית ה-"Brütsch" המקורית חסרת תועלת ומסוכנת כאחד.

מרכב הפיברגלס דמה למכונית ספורט, אך עם 10.2 כ"ס בלבד. הגג היה עשוי ממשטח בד שהוקם מתוך המכונית (בדגם ה"ספאץ" לא היו דלתות). המנוע היה אחורי. הדגם נבנה עם מושב ספסל יחיד לשניים שישבו זה ליד זה.

גודל המנוע הוגדל מ-200 סמ"ק ל -250 סמ"ק.

1,588 יחידות נבנו בין השנים 1956–1958, 859 כ"ספאץ", 729 יחידות כ-"ויקטוריה 250".

גלריה
-----

* "ויקטוריה 250" "ויקטוריה 250"
* "ספאץ", שנת 1958 "ספאץ", שנת 1958
* "ספאץ" "ספאץ"
* "ספאץ" "ספאץ"
* "ספאץ" "ספאץ"
* "ספאץ" "ספאץ"
* "ספאץ-ויקטוריה" "ספאץ-ויקטוריה"
* "ספאץ-ויקטוריה" "ספאץ-ויקטוריה"

* לוגו "ויקטוריה-ספאץ" לוגו "ויקטוריה-ספאץ"

ראו גם
------

* ברוטש מופטה
* ברוטש V2

קישורים חיצוניים
----------------

ויקישיתוף מדיה וקבצים בנושא **ספאץ** בוויקישיתוף

הערות שוליים
------------

1. ↑  ספאץ שנת 1956 microcarmuseum.com/tour/spatz
2. ↑  Hans-Ulrich von Mende, Matthias Dietz & Benedikt Taschen (Sep 1994), Kleinwagen, Small Cars, Petites Voitures, Taschen, מסת"ב 3-8228-8910-5
3. ↑  ויקטוריה 250, שנת 1958 conceptcarz.com/vehicle/z15433/victoria-250
4. ↑  Schmarbeck, Wolfgang (1997). Hans Ledwinka: Seine Autos – Sein Leben (in German). Graz: H. Weishaupt Verlag. pp. 35–36. מסת"ב 3-900310-56-4
5. ↑  "ספאץ" שנת 1956 rmsothebys.com/en/auctions/bw13/the-bruce-weiner-microcar-museum/lots/r154-1956
**יוני בן-יהודה** (נולד ב-1981), ידוע בשם הבמה **סניקס** (באנגלית: **Sneakas**) הוא ראפר ישראלי-אמריקאי.

ביוגרפיה
--------

יוני בן-יהודה נולד בתל אביב בשנת 1981. בגיל 11 ירד למנהטן.

בשנת 2000 השתתף באלבום האוסף של חברת מאד מאן, "מיקרופון למקסימום", בשיר "סגנון חופשי" עם כלא 6. ב-2001 השתתף באלבום השני, "מיקרופון למקסימום 2" בשיר "מכים שנית", גם הוא עם כלא 6.

בשנת 2002 התארח באלבום הבכורה של סאבלימינל והצל, "האור והצל", בשיר "נון סטופ". שנה לאחר מכן, ב-2003, יצא לסיבוב הופעות של שנה במזרח התיכון במאות מועדונים ופסטיבלים.

בשנת 2007 הוציא את המיני אלבום *Rap Kicks and Politics* שמכר למעלה מעשרת אלפים עותקים ברחבי העולם. במרץ 2008 יצא לאור אלבום הבכורה שלו, *In It for the Change* בחברת "בייבי סטפס", שכלל גם את השירים מתוך המיני-אלבום. באלבום השתתפו אמנים שונים, בהם סאבלימינל, שי 360, רון נשר, רועי אדרי והראפר האמריקאי קול ג'י ראפ. האלבום יצא בחברת הבת של סוני מיוזיק אנטרטיינמנט, רד מיוזיק (אנ'), וזכה לשבחים ממבקרי המוזיקה.

בשנת 2012 התארח במיקסטייפ של הראפר האמריקאי בישופ לאמונט (אנ'), *The Layover*, בשיר "That’s What She Said". באותה השנה הוציא את הסינגל "Gimme the Loot", מתוך מיקסטייפ הבכורה שלו, בהשתתפות הראפר האמריקאי בולדי ג'יימס (אנ'). בדצמבר יצא המיקסטייפ, בשם *There's a Rap for That*.

דיסקוגרפיה
----------

### אלבומי אולפן

* 2008: *In It for the Change*

### מיקסטייפים

* 2012: *There's a Rap for That*

### מיני-אלבומים

* 2007: *Rap Kicks and Politics*

קישורים חיצוניים
----------------

* סניקס, באתר AllMusic (באנגלית)

הערות שוליים
------------

1. ↑  Sneakas redefining Jewish rap scene, Ynetnews, ‏2011-09-17 (באנגלית)
2. ↑  Sneakas, Baeble Music
3. 1 2  רפי ברבירו, עברית שפה יפה, באתר ynet, 19 בדצמבר 2007
4. ↑  *In It For The Change - Sneakas | Songs, Reviews, Credits | AllMusic* (באנגלית אמריקאית), נבדק ב-2020-07-01
5. ↑  New Video: Sneakas feat. Boldy James "Gimme The Loot", Vibe, ‏2012-07-10 (באנגלית)
6. ↑  Sneakas - There's A Rap For That | Download & Listen [New Mixtape], web.archive.org, ‏2015-09-18
פירוש נוסף ערך זה עוסק ברשות מקומית בסלובקיה. אם התכוונתם למשמעות אחרת, ראו סניה (פירושונים).
**סֶניה** (בסלובקית: **Seňa**; בהונגרית: **Abaújszina**, אַבּאַאוּיסִינַה; בפי יהודי המקום: **שעֶניעֶ**) היא כפר ורשות מקומית במחוז קושיצה שבדרום-מזרח סלובקיה.

העיירה, שהייתה במקורה הונגרית, עברה לאחר מלחמת העולם הראשונה לחזקת צ'כוסלובקיה והוחזרה להונגריה ב-1938 בעקבות חבירתו של שליט הונגריה מיקלוש הורטי למדינות הציר של גרמניה הנאצית. לאחר המלחמה שבה העיירה להיות חלק מצ'כוסלובקיה, ומאז פירוק המדינה בשנות ה-90 היא בשטח סלובקיה.

הקהילה היהודית
--------------

הקהילה היהודית המקומית התגבשה במחצית השנייה של המאה ה-18 מיחידים שהתיישבו בעיירה בראשית המאה, בשיאה מנתה הקהילה כ-300 משפחות.

בראשית המאה ה-20 התדלדלה הקהילה היהודית בתהליך העיור, ומספר יהודי העיירה עמד ערב מלחמת העולם השנייה על כ-90. עם הכיבוש הנאצי, ב-1944, הועברו יהודי המקום לגטו קאשה (בקאשה) ומשם נשלחו למחנה ההשמדה אושוויץ. רוב יהודי הקהילה הושמדו בשואת יהודי הונגריה.

רבני הקהילה היו: הרב יצחק יהודה ליברמן, הרב שמעון ליברמן, והרב שמעון ארנפלד, שכיהן בהמשך כרבה של מיהלוביץ (אנ') (בנו של הרב דוד צבי ארנפלד ונכדו של החתם סופר). רבה האחרון של הקהילה היה הרב טוביה שווייגר, שכיהן בה קרוב לחמישים שנה, הוא המביא לבית הדפוס של הספר "אבן נזר" של דודו, וגיסו של הרב נחמיה יוסף בן עקיבא קורניצר. הוא נספה בשואה בגיל 80.

לקריאה נוספת
------------

* **אבאוי-סינא (שעניע)**, בתוך: שלמה שפיצר, **קהילות הונגריה**: הקהילות החרדיות בהונגריה – תש"ד, ירושלים: מכון ירושלים, תשס"ט, עמ' 5 (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944).

קישורים חיצוניים
----------------

ויקישיתוף מדיה וקבצים בנושא **סניה** בוויקישיתוף
* 

* אתר האינטרנט הרשמי של סניה
* "סניה", באתר JewishGen (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge1123363

 |
**נתנאל ריד (נייט) סילבר** (באנגלית: **Nathaniel Read Silver**; נולד ב-13 בינואר 1978) הוא סטטיסטיקאי ובלוגר אמריקאי ממוצא יהודי. זכה לפרסום כמייסד וכעורך הראשי של הבלוג FiveThirtyEight (מילולית: 538), אתר עיתונות מונחית נתונים הידוע בעיקר הודות לתחזיותיו לתוצאותיהן של בחירות.

קורות חיים
----------

סילבר נולד באיסט לנסינג, מישיגן. אמו, סאלי (לבית טרון) היא פעילה חברתית ממוצא אנגלי וגרמני. אביו, בריאן דייוויד סילבר, הוא יהודי, פרופסור למדע המדינה, לשעבר יו"ר החוג למדע המדינה באוניברסיטת המדינה של מישיגן. סילבר תיאר את עצמו כ"חצי יהודי".

בעל תואר ראשון מאוניברסיטת שיקגו.

הקים לראשונה מערכת לחיזוי הביצועים והקריירה של שחקנים בליגת הבייסבול האמריקאית, ולאחר מכן מערכת לחיזוי תוצאות הבחירות לנשיאות ארצות הברית המבוססת על סקרים. ב-2008 הקים את FiveThirtyEight על פי המערכת. הבלוג נקרא על שם מספר החברים בחבר האלקטורים, הנבחרים, מכלל 50 המדינות. סילבר בנה מודל סטטיסטי שסוכם את כל הסקרים המבוצעים בכל מדינה בארצות הברית, תוך מתן משקל לכל סקר לפי מספר הנסקרים, התאריך בו בוצע, ולמוניטין של המכון הסוקר (לפי הצלחותיו בעבר). באתר הוא מציג את התוצאה הסטטיסטית הצפויה כפי שהיא עולה משקלול נתונים אלו.

לראשונה פעל הבלוג במערכת הבחירות בשנת 2008 והוא חזה את המנצח ב-49 מתוך 50 מדינות.בבחירות 2012 חזה סילבר נכונה את המנצח בכל 50 המדינות בארצות הברית. בבחירות 2016 חזה כי הסיכוי של דונלד טראמפ לנצח, כפי שהיה בסופו של דבר, הוא 29%, סיכוי גבוה יותר מאשר נתנו לו הסוקרים האחרים.. בבחירות 2020 חזה נכונה את המנצח ב-48 מתוך 50 המדינות, על אף שבחלק מהמדינות המתנדנדות העריך יתר על המידה את ההפרשים בהם ביידן ניצח.

פרסים והישגים
-------------

מאז פרסום FiveThirtyEight זכה סילבר לפרסים והוכרה בעשרות מקרים. בין הבולטים שבהם:

* סילבר הופיע ברשימת 100 המשפיעים של ה-TIME בשנת 2009
* הבלוג של סילבר זכה בפרס ובי כבלוג הפוליטי הטוב ביותר
* ספרו של סילבר "The Signal and the Noise" זכה בפרס של אמזון ונבחר לספר העיון של שנת 2012
* עד 2018 העניקו 6 אוניברסיטאות לסילבר תואר דוקטור לשם כבוד

קישורים חיצוניים
----------------

ויקישיתוף מדיה וקבצים בנושא **נייט סילבר** בוויקישיתוף
* 

* אתר האינטרנט הרשמי של נייט סילבר (באנגלית)
* נייט סילבר, ברשת החברתית פייסבוק

* נייט סילבר, ברשת החברתית טוויטר

* נייט סילבר, באתר The Hendon Mob

* נייט סילבר, באתר אליפות העולם בפוקר

הערות שוליים
------------

1. ↑  Numbers nerd Nate Silver's forecasts prove all right on election night, הגארדיאן, ‏7 בנובמבר 2012 (באנגלית)
2. ↑  Grading The 2016 Election Forecasts, BuzzFeed News (באנגלית)
3. ↑  2020 Election Forecast, *FiveThirtyEight*, ‏3 בנובמבר 2020 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007518829705171
* BIBSYS: 12062494
* BNE: XX5393865
* CANTIC: a11907186
* GND: 104122964X
* ICCU: NAPV125783
* ISNI: 0000 0000 8239 9633
* LCCN: n2012043409
* NDL: 001155913
* NKC: ctu2013754105
* NLK: KAC201422432
* NSK: 000611010
* NTA: 321702727
* RERO: 02-A023692424
* SUDOC: 170133826
* S2AuthorId: 145758144
* VIAF: 256089470
* WorldCat: lccn-n2012043409

 |
**רודה פראבו** (בצ'כית: ***Rudé právo**, בתרגום: האמת האדומה)* היה העיתון הרשמי של המפלגה הקומוניסטית של צ'כוסלובקיה.

היסטוריה ופרופיל
----------------

רודה פראבו נוסד ב-1930 כאשר המפלגה הקומוניסטית של צ'כוסלוביקה התפצלה מהסוציאל-דמוקרטים ועיתונם הישן, פראבו לידו (העם צודק). במשך שנות העשרים והשלושים העיתון צונזר לעיתים ואפילו נסגר באופן זמני. בסתיו 1938 המפלגה ננטשה ובזמן הכיבוש הגרמני ומלחמת העולם השנייה שהגיעה אחר כך העיתון נהיה מנשר מחתרתי. לאחר ההפיכה הקומוניסטית ב-1948 העיתון נהיה העיתון המוביל במדינה, המקביל הצ'כוסלובקי של עיתון פראבדה של ברית המועצות, תעמולתי ולפעמים צייתן לממשלה. מקביל העיתון הסלובקי היה פראבדה (הסלובקית).

תפוצת רודה פראבו הייתה יותר ממיליון עותקים ביום, ועובדה זאת הפכה אותו לעיתון הכי נפוץ בצ'כוסלובקיה. הממשלה הקומוניסטית קידמה את מכירותיו, למשל, על ידי איסור מכירת עיתונים אחרים לפני 10 בבוקר, או שבעלי קיוסקים שוחדו לא למכור עיתונים אחרים בכלל.

לאחר מהפכת הקטיפה, רודה פראבו הופרט ב-1989. נוסף על כך, כמה מעורכיו ייסדו עיתון יומי חדש, פראבו, אשר לא היה מפלגתי אך ניצל את בסיס הקוראים של העיתון למטרתו.

קישורים חיצוניים
----------------

ויקישיתוף מדיה וקבצים בנושא **רודה פראבו** בוויקישיתוף

הערות שוליים
------------

1. ↑  Milan Smid. "Czech Republic" (PDF). Mirovni Institut. נבדק ב-18 בנובמבר 2014. `{{cite web}}`:  (עזרה)
2. ↑  Daniela Gawrecká (בנובמבר 2013). "Who Watches the Watchmen?" (Discussion Paper). Prague: Institute of Sociology. נבדק ב-17 בפברואר 2015. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NKC: unn2013748325
* SUDOC: 104449497
* VIAF: 191803225
* WorldCat (עם VIAF): 191803225

 |
**קרל פון מרטיני** (בגרמנית: **Karl von Martini**; 20 בינואר 1855 – 18 באוגוסט 1935) היה גנרל גרמני שפיקד על קורפוס במלחמת העולם הראשונה.

ביוגרפיה
--------

### תחילת הקריירה

פון מרטיני נולד ב-20 בינואר 1855 לאביו ברנהרד מרטיני ולאשתו אנה לבית פולינגר, במינכן שהשתייכה לממלכת בוואריה. ב-1873 התגייס לצבא הבווארי והצטרף לרגימנט המשמר הבווארי ה-1. בהמשך מילא תפקידי פיקוד ומטה. בשנת 1903 הועלה לדרגת אוברסט ומונה למפקד רגימנט הרגלים הבווארי ה-15 (פרידריך אוגוסט הראשון, מלך סקסוניה). בשנת 1905 מונה למפקד החטיבה הבווארית ה-3, והועלה לדרגת גנרל מיור. בשנת 1909 הועלה לדרגת גנרל לויטננט, ומונה למפקד הדיוויזיה הבווארית ה-6. בשנת 1912 הועלה פון מרטיני לדרגת גנרל חיל הרגלים, ומונה למפקד הקורפוס הבווארי ה-2.

### מלחמת העולם הראשונה ואחריתו

עם פרוץ מלחמת העולם הראשונה היה פון מרטיני מפקד הקורפוס הבווארי ה-2 שהיה חלק מהארמייה השישית ולחם בחזית המערבית, ונטל חלק בקרב לורן. בנובמבר 1914 פרש פון מרטיני מתפקידו בקרבות השונים, ובספטמבר 1918 מונה לסגן מפקד הקורפוס הבווארי ה-1, עמו לחם עד סוף המלחמה.

פון מרטיני נפטר במינכן ב-18 באוגוסט 1935 והוא בן 80 שנה.

ראו גם
------

* הקיסרות הגרמנית במלחמת העולם הראשונה

קישורים חיצוניים
----------------

* קרל פון מרטיני (באנגלית)
* קרל פון מרטיני (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 133526453
* VIAF: 23332039
* WorldCat (עם VIAF): 23332039

 |
**מיירל לדרמן יוקלס** (באנגלית: **Mierle Laderman Ukeles**; נולדה בשנת 1939, דנוור, קולורדו, ארצות הברית) היא אמנית יהודייה-אמריקאית, הפועלת בניו יורק. יצירתה כוללת אמנות קונספטואלית, מיצג, מיצב וטקסטים ופעמים רבות מבקשת לחקור ולהחיות את המהות האורבנית על כל צדדיה: אנשים, תחזוקה, קיימות, זבל וסביבה.

ביוגרפיה
--------

לדרמן יוקלס נולדה וגדלה בדנוור, קולורדו. אבי היה רב ומורה לעברית בקהילה היהודית המקומית ואמה הייתה עקרת בית. את לימודיה הגבוהים עשתה בניו יורק, תחילה למדה היסטוריה ויחסים בינלאומיים ולאחר מכן עברה ללמוד אמנות במכון פראט. ב-1974 קיבלה תואר שני באמנויות מאוניברסיטת ניו יורק.

בשנת 1969 כתבה מניפסט לו קראה "מניפסט אמנות התחזוקה 1969!", תחילה כהצעה לתערוכה בשם "CARE". המניפסט מאתגר את תפיסת תפקידה הביתי של האישה ומאיר את פעולת התחזוקה. במניפסט היא כתבה על סוגיה השונים של התחזוקה, מהאישיים והקטנים ביותר (להתאפר מדי בוקר, למשל) ועד היבטים הציבוריים של תחזוקה כמו שמירה על העולם. העבודה שלה כוונה להעלות את המודעות לפעולות התחזוקה השונות, שלרוב סמויות מן העין ומבוצעות בתגמול זעום, בין אם כספי ובין אם חברתי. היא הגדירה את עצמה מאז "אמנית תחזוקה" ובתערוכותיה ביצעה מיצגים של פעילויות יומיומיות שהיא ונשים רבות, ובמיוחד עקרות בית עושות כל הזמן על מנת להחזיק את המשך פעילותם של הדברים.

יצירתה הזו הקנתה לה, החל משנת 1977 את עמדת "אמנית הבית" של מחלקת הסניטציה של עיריית ניו יורק (והיא היחידה בהיסטוריה להחזיק בעמדה זו). עובדי הניקיון והתחזוקה של העירייה, כמו גם עבודתם היוו השראה ליצירות רבות שלה.

יצירתה
------

מיירל לדרמן יוקלס ראתה בתפקיד האמן תפקיד של אקטיביסט, להעניק השראה ולעודד אנשים לפעול על מנת לשנות נורמות חברתיות והרגלים. לטענתה, אמנות היא תהליך תמידי ומתמשך השזור ביומיום ובפעולות היומיומיות. לאחר לידת בנה הראשון, בשנת 1968 היא הרגישה שהזהות הציבורית שלה כאמנית וכאקטיביסטית נדחקת למקום משני ומפנה מקום לתפקידה כאמא, תפקיד הכולל פעולות רבות ומתמשכות על מנת לשמור על הניקיון ועל הסדר. תנאים אלה היוו את הבסיס לכתיבת המניפסט של אמנות התחזוקה.

### "מניפסט אמנות התחזוקה 1969!"

המניפסט נכתב תחילה כבסיס לתערוכה, לאחר לידת בנה הראשון. לראשונה היא הייתה לצריכה לחלק את זמנה בין האמהות לבין יצירת אמנות והרגישה כי המקום של היצירה בחייה מצטמצם. היא ציינה שכל האמנים הגברים המפורסמים בהיסטוריה מעולם לא נדרשו להקרבות שכאלה. את כתיבת המניפסט היא תיארה כהתגלות שאיחדה את כל האנשים להם הפכה להיות, ובעיקרם האמנית והאמא.

הערות שוליים
------------

1. ↑  ג'סיקה וייסברג, The Hardworking Artist Mierle Laderman Ukeles Is Here To Clean Up Your Mess, tablet magazine

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010266806905171
* BIBSYS: 1512647516564
* GND: 12314969X
* ISNI: 0000 0001 1452 5164
* LCCN: n97842994
* RKD: 395768
* SNAC: w6wq21sm
* SUDOC: 183937775
* ULAN: 500002812
* VIAF: 1151897065424070963
* WorldCat (עם VIAF): 1151897065424070963

 |
**פאל טיטקוש** (בהונגרית: **Titkos Pál**; ‏8 בינואר 1908 – 9 באוקטובר 1988) היה כדורגלן הונגרי, ששיחק כקשר בעמדת הקיצוני ימני.

ביוגרפיה
--------

טיטקוש נולד בבודפשט שבאימפריה האוסטרו-הונגרית ובשנת 1926 שיחק עבור בודאי 33 לאחר שהכדורגל במדינה הפך למקצועי. בשנים איתה נלחם כדי להישאר ליגה ובשנת 1929 קיבל הצעה ממ.ט.ק הונגריה ועבר אליה. כקיצוני ימני הוצב לצד פרנץ הירזר וג'ן קלמר וזכה עימה בגביע בשנת 1932. בגמר הגביע נגד פרנצווארוש הגדולה כבש טיטקוש את שער השוויון   
 ב-1–1 בדקה ה-89' והקבוצות הלכו למשחק חוזר. מ.ט.ק הונגריה ניצחו במשחק החוזר 3–4 עם צמד שלו וזכו בתואר. ההצלחה בליגה המקומית לא הגיעה עד עונת 1935/36 בה זכו באליפות תחת הנהגתו של המאמן אלפרד שאפר. טיטקוש ושותפיו לקבוצה פרנץ סאס וודי מולר זכו פעם שנייה ברציפות באליפות ובתום עונת 1936/37 טיטקוש נבחר להיות לכדורגלן השנה בהונגריה. במהלך מלחמת העולם השנייה ועם פירוק הונגריה על ידי המשטר הורטי בשנת 1940 הוא עדיין היה פעיל במועדונים בודפשט הונבד וואשאש לפני שפרש ממשחק.

במדי נבחרת הונגריה טיטקוש ערך את הופעת הבכורה עוד בהיותו שחקן בודאי 33, הופעה שהתקיימה בשנת 1929 בהפסד 3–0 לצרפת בפריז. לרוב הוא שיחק בעמדת המגן השמאלי אך מדי פעם גם בתור הקיצוני ימני, ואת שערו הראשון במדיה כבש בשנת 1930 בניצחון 1–3 על אוסטריה. לאחר ולא היה בסגל הנבחרת במונדיאל 1934 הוא לקח חלק בהגעתה למקום השני ב-1938. בשמינית ורבע הגמר וילמוש קוהוט תפס את מקומו אך בחצי ובגמר כן היה. הונגריה הפסידה בגמר בתוצאה 4–2 לאיטליה כשהוא משווה זמנית בתחילת המשחק ל-1–1. בסך הכל ערך בה 48 הופעות וכבש 12 שערים.

לאחר פרישה היה מאמנה של מ.ט.ק בעונת 1946/47 ובשנות החמישים עבד בתור המזכיר הכללי של התאחדות הכדורגל ההונגרית. בין השנים 1958–1961 אימן את נבחרת מצרים וזכה עימה בגביע אפריקה 1959.

תארים
-----

### כשחקן

מ.ט.ק הונגריה
* אליפות הונגריה (2): 1935/36, 1936/37
* הגביע ההונגרי: 1932

נבחרת הונגריה
* סגנית גביע העולם: 1938

אישיים
* כדורגלן השנה בהונגריה: 1937

### כמאמן

נבחרת מצרים
* גביע אפריקה לאומות: 1959

קישורים חיצוניים
----------------

ויקישיתוף מדיה וקבצים בנושא **פאל טיטקוש** בוויקישיתוף

* פרופיל, באתר Transfermarkt
* פרופיל, באתר National Football Teams

| **נבחרת הונגריה – מונדיאל 1938 (מקום שני)** |
| --- |
| 1 באלוך • 
2 מיהאי בירו • 
3 שנדור בירו • 
4 צ'ה • 
5 דודס • 
6 הדה • 
7 קוהוט • 
8 קוראניי • 
9 לזאר • 
10 פלינקאס • 
11 פולגאר • 
12 בלה שארושי •
13 ג'רג' שארושי • 
14 שאש •
15 סאבו •
16 סלאי •
17 סוץ' •
18 ז'נגלר •
19 טיטקוש •
20 טולדי •
21 טוראי •
22 וינצה •
מאמן: שאפר | הונגריההונגריה |
**פאל טלקי** (בהונגרית: **Pal Teleki**; ‏5 במרץ 1906 – 14 באוקטובר 1985) היה כדורגלן ומאמן הונגרי, ששיחק בעמדת החלוץ.

ביוגרפיה
--------

טלקי נולד ב-5 במרץ 1906 בארד שבהונגריה. הוא החל את דרכו בקבוצת הנוער של AMEF ארד, לפני ששיחק בקבוצה הבוגרת מ-1924 עד ל-1926. לאחר מכן הצטרף ב-1926 לקבוצה הרומנית קינזול טימישוארה ששלטה באותם ימים בליגה הרומנית וגם זכה עימה בתואר אחד בעונת 1926/27. שנה אחר כך חזר להונגריה לשחק במדי בוצקאי שם שיחק במשך העשר שנים הבאות וגם זכה עימה בגביע ההונגרי של 1930 בו כבש שלושער בגמר על בסטאיה. טלקי סיים את הקריירה שלו לאחר מכן.

ברמה הבינלאומית טלקי שיחק משחק אחד בנבחרת הרומנית ב-10 במאי 1927 נגד יוגוסלביה, וגם בנבחרת הונגריה בין השנים 1933–1937. את שערו הראשון כבש טלקי נגד הולנד והיה זה גם לשער הניצחון במשחק שנגמר 1–2 לטובת ההונגרים. בשמינית גמר מונדיאל 1934 כבש את שערו השני בנבחרת במשחק נגד מצרים, ובכך היה לכדורגלן ההונגרי הראשון לכבוש בגביע העולם.

תארים
-----

קינזול טימישוארה
* אליפות רומניה: 1926/27

בוצקאי
* הגביע ההונגרי: 1929/30

הישגים
* הכדורגלן ההונגרי הראשון לכבוש בגביע העולם

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
גוף קהה הנורה מאקדח נגד זרימה על-קולית  בתוך מנהרת רוח, ומפיק גל הלם קשתי.
**גל הלם קשתי**, או **גל הלם מנותק**, הוא גל הלם מעוקל ונייח הנמצא במשטר זרימה על קולית העוברת על גוף סופי. השם בא מן הדוגמה של גל קשתי המתהווה בחרטום של ספינה כאשר היא נעה דרך המים.

בניגוד לגל הלם משופע, גל הלם קשתי אינו בהכרח מחובר לקצה הגוף. זוויות גל ההלם האלכסוני מוגבלות בצורתן ומתבססות על זווית הטיית הזרימה ובמספר מאך במעלה הזרם. כאשר ישנה חריגה על מגבלות אלו (זווית הטיה גדולה או מספר מאך נמוך יותר), גל הלם קשתי נוצר במקום גל ההלם המשופע. בנוסף לכך שגלי הלם קשתיים נוצרים בעקבות זווית הטיה גדולה, הם נוצרים לעיתים קרובות סביב גופים קהים. במילים אחרות כאשר השינוי בכיוון הזרימה עובר את הזווית המקסימלית עבור גל משופע הגל יתנתק מהגוף. מאחורי גל ההלם הזרימה היא תת-קולית ונשמרים תנאי הסטגנציה.

גל ההלם הקשתי מגביר בצורה ניכרת את כוח הגרר הנוצר על גבי כלי רכב הנע במהירות על קולית. מאפיין זה נוצל בעיצוב של קפסולות השיבה במהלך משימות חלל כגון תוכנית אפולו, כאשר היה צורך בכמות גבוהה של גרר על מנת להאט במהלך חדירה לאטמוספירה.

הזרימה דרך גל הלם הקשתי איננה איזנטרופית.

ראו גם
------

* זרימה דחיסה
* גל התפשטות
* גל הלם נע
* גל הלם ניצב
* גל הלם משופע

לקריאה נוספת
------------

* Landau, L.D.; Lifshitz, E.M. (2005) [1959]. *Fluid Mechanics 2nd edition*. Elsevier. ISBN 0-7506-2767-0.
* Courant, R.; Friedrichs, K.O. (1956) [1948]. *Supersonic Flow and Shock Waves*. Interscience Publishers, Inc. New York.
**גל ג'יימס** (נולדה ב-1977) היא זמרת אופרה ישראלית. ג'יימס היא זמרת סופרן, שעיקר פעילותה כיום באירופה.

ביוגרפיה
--------

ג'יימס בוגרת האקדמיה למוזיקה באוניברסיטת תל אביב במגמת הזמרה. החלה את דרכה כנגנית צ'לו.

### בישראל

ג'יימס הופיעה עם מספר תזמורות ופסטיבלים בישראל, ביניהם תזמורת נתניה הקאמרית הקיבוצית, התזמורת הקאמרית הישראלית, התזמורת הסימפונית ירושלים, התזמורת הסימפונית הישראלית ראשון לציון, פסטיבל אבו גוש, פסטיבל היינה במשכנות שאננים ועוד.

### פעילות בינלאומית

ג'יימס הופיעה ברחבי העולם עם תזמורות ומנצחים רבים, בהם התזמורת הפילהרמונית של אוסלו בניצוחו של יוקה-פקה סאראסטה, תזמורת הבלט באמסטרדם, התזמורת הסימפונית של בוכום תחת שרביטו של סטיבן סלואן, התזמורת הסימפונית של האופרה בברלין, הפילהרמונית של ברלין, הסימפונית של האג תחת שרביטו של סייג'י אוזאווה, התזמורת הסימפונית של הולנד בניצוחו של יון מארין, ועוד.

ג'יימס הופיעה גם ברסיטלים רבים, בהם רסיטל במסגרת פסטיבל המוזיקה באמסטרדם, בו ביצעה שירים ממיטב יצירותיו של ריכרד שטראוס.

בין השנים 2007–2009 השתתפה ג'יימס בתוכנית לאומנים צעירים של בית האופרה בברלין (השטאץ אופר), במסגרתו ביצעה גרסאות כיסוי לתפקידים כגון מיכאלה (כרמן), הרוזנת (נישואי פיגארו) ועוד, בניצוחו של דניאל בארנבוים. ב-2009 ביצעה את התפקיד הראשי "ארבלה" בהופעת בכורה בבית האופרה של סנט גאלן בשווייץ.

ג'יימס מופיעה כיום כחלק מהאנסמבל של בית האופרה בגראץ (אוסטריה). בין תפקידיה בביצוע בכורה - "אווה" במייסטרזינגר, "רוסלקה" ברוסלקה, "הרוזנת" בנישואי פיגארו, "דונה אנה" בדון ג'ובאני, "מרגריט" בפאוסט ו"דזדמונה" באותלו. הופיעה בחלק מתפקידים אלו בבתי אופרה ברחבי אירופה, בהם "אווה" במייסטרזינגר בבית האופרה בקיל שבגרמניה, "רוסלקה" בבית האופרה של דרזדן (סמפר-אופר) ועוד.

מבחר פרסים, מלגות ותארים
------------------------

* פרס ראשון בתחרות הזמרה באקדמיה למוזיקה בתל אביב (2003)
* פרס ראשון בזמרה בתחרות האביב (2005)
* פרס מיוחד לביצוע מצטיין של שיר ישראלי בתחרות האביב (2002 ו-2005)
* פרס שלישי בתחום האופרה בתחרות הזמרה "בלוודר" שבווינה (2006)
* תואר תגלית השנה בפסטיבל המוזיקה "קלסיק" בהולנד (2009); במסגרת הזכייה הופיעה בקונצרט גאלה עם המנצח ניימה יירבי ותזמורת הפסטיבל, וכן הופיעה ברסיטל עם פסנתר בשידור ישיר לרדיו עם מיטב השירים מאת שטראוס וברג.

* ג'יימס זכתה במלגות ותמיכה מטעם סדנת האופרה IVAI ומטעם קרן התרבות אמריקה-ישראל.

קישורים חיצוניים
----------------

* אתר האינטרנט הרשמי של גל ג'יימס
* גל ג'יימס, באתר MusicBrainz (באנגלית)
* גל ג'יימס (אורכב 24.04.2012 בארכיון Wayback Machine), באתר בית האופרה של גראץ (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306999605171
* BnF: cb169134833 (data)
* GND: 143646559
* ISNI: 0000 0000 7911 0691
* LCCN: no2008161711
* MusicBrainz: 5f846e17-70f4-4a03-90ae-d80d608b10d3
* NKC: xx0175985
* VIAF: 98450101
* WorldCat: lccn-no2008161711

 |
חורשת אסאי
פירות אסאי בשוק בבלם, ברזיל
*Euterpe oleracea*
**אסאי** (פורטוגזית: Açaí; שם מדעי: *Euterpe oleracea*) הוא דקל נפוץ בצמחייה הטרופית של אגן האמזונאס וסביבתו, ובעל חשיבות מרובה בכלכלה ובתזונה של תושבי האזור.

מבנה
----

לדקל האסאי יש לרוב מספר גזעים היוצאים מנקודה אחת. עובי הגזע הוא 5 עד 10 ס"מ. האסאי צומח עד לגובה של כ-25 מטר; עצים שמגיעים לגובה זה קורסים ברוח. הכפות באורך של 80 ס"מ עד מטר אחד. הכפות מפורצות להרבה עלעלים ברוחב של כסנטימטר, המכופפים כלפי מטה.  

על כל גזע ניתן למצוא כ- 3-8 אשכולות פרי. על אותו עץ ניתן למצוא אשכולות בזמן הפריחה ואשכולות עם פרות בשלים. הפרי כדורי, בקוטר של כסנטימטר אחד, בצבע ירוק כאשר הוא בוסר, ומחליף את צבעו לסגול כהה כשהוא מבשיל. האסאי נותן פרי כל השנה, אבל עיקר התנובה היא בחודשי הקיץ (מאי עד אוקטובר).

תפוצה
-----

תפוצת דקל זה היא באזור יער האמזונאס (Mata amazonica), בעיקר בגדות הנחלים באזורים המוצפים בגאות (Várzeas). התפוצה כוללת את המדינות פארה, אמזונאס, אמאפה ומרניאו בברזיל, וכן את ונצואלה, קולומביה, גיאנה, פרו ואקוודור, וקוסטה ריקה.

חשיבות כלכלית ושימושים
----------------------

כ-90% מההכנסה מגידול אסאי מגיעה מהפרי. כ-10% נוספים מלבבות הדקל. 

מציפת הפרי מכינים עיסה. את העיסה אוכלים קרה כמו שהיא או בליווי סוכר, טפיוקה (תוצר מניהוט דמוי פירורים רכים) או פריניה ד'אגואה (תוצר מניהוט צהוב דמוי פירורי בורגול). מהעיסה מכינים גם גלידות וקינוחים נוספים. לאסאי פיגמנט סגול והוא עשיר במינרלים, ויטמינים: C, ויטמין A וסיבים תזונתיים, בפרי יש גם נוגדי חמצון פוליפנולים (כגון פלבנואידים) כמות גבוהה מאוד של נוגדי חמצון ולכן הוא כונה "פרי על" (super fruit). 
זרעי הפרי משמשים להכנת חרוזים לתכשיטים, ועלי העץ משמשים חומר גלם לגגות ולקליעת כובעים וסלים. הגזע משמש לבנייה של סוכות.

ראו גם
------

* מונה-וי

קישורים חיצוניים
----------------

ויקישיתוף מדיה וקבצים בנושא **אסאי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* Tropicos
 |

* אסאי, באתר אנציקלופדיה בריטניקה (באנגלית)
* "סגולות האסאי"- הרצאה של "העמותה לחקר האסאי" מה-22.10.2007.

הערות שוליים
------------

1. ↑  הרכב תזונתי באתר החקלאות האמריקאי
2. ↑  אסאי - פרי העל החדש - כתבה משנת 2005

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546715905171
* GND: 7675872-2
* LCCN: sh95003985

 |
**דיונקונדה טראורה** (בצרפתית: **Dioncounda Traoré**; נולד ב-23 בפברואר 1942) הוא פוליטיקאי מאלי ששימש כנשיא הזמני שלה לאחר ההפיכה שבוצעה במדינה באפריל 2012. קודם לכן שימש כיו"ר הפרלמנט.

דיונקונדה נולד בעיר קטי שבמאלי, בשנות ה-70 לאחר ששב מלימודים ברוסיה ובאלג'יר הצטרף לפעילות פוליטית בארצו ונאבק למען חופש ודמוקרטיה. בשנת 1992 בבחירות הדמוקרטיות שנערכו לראשונה במדינה נבחר לפרלמנט ושימש במגוון תפקידים תחת נשיאותו של אלפה עומאר קונארה ובהם שר החוץ והביטחון.

באפריל 2012 לאחר שהצבא הדיח את הנשיא המכהן אמדו טומני טורה בשל חוסר רצונו להילחם במורדים בצפון המדינה נתבקש טראורה לשמש כנשיא הזמני שלה עד לבחירות. בחודש מאי ניצל מניסיון התנקשות לאחר שהמון זועם הכה אותו. בזמן כהונתו נלחם טראורה במורדים האיסלמיסטים וניהל יחד עם צרפת את מבצע סרוואל לכיבוש צפון מאלי מידי הקיצוניים.

טראורה סיים את תפקידו באוגוסט 2013 לאחר שבבחירות שנערכו במדינה ניצח המועמד איברהים בובאכר קיטה.

קישורים חיצוניים
----------------

ויקישיתוף מדיה וקבצים בנושא **דיונקונדה טראורה** בוויקישיתוף

הערות שוליים
------------

1. ↑  ההפיכה במאלי: דוינקונדה טרוארה הושבע לתפקיד הנשיא הזמני, באתר ynet, ‏ 12 באפריל 2012

| ראשי המדינה של מאלי |
| --- |
| 

|  |  |
| --- | --- |
| מודיבו קייטה • מוסא טרוארה • אמדו טומני טורה • אלפה עומאר קונארה • אמדו טומני טורה • דיונקונדה טראורה • איברהים בובאכר קיטה | דגל מאלי |

 |
דיונון הלהבות
**דְּיוֹנוּניים** (שם מדעי: *Sepiidae*) היא משפחה מסדרת הדיונונים בה מרבית המינים. הגדול בבני המשפחה הוא דיונון אוסטרלי (Sepia apama) שאורך גופו עד 50 ס"מ ומשקלו 10 ק"ג. הדיונוניים הם בעלי ראש גדול עם עיניים גדולות המותאמות לראיית לילה, גוף עגלגל בעל גלימה בעלת שוליים עולים העוזרים לדיונון לשחות. בקצה הראש ישנן 8 זרועות ועוד 2 זרועות ציד ארוכות התופסות את הטרף. הדיונוניים מומחים בהסוואה ויכולים לשנות במהירות את צבעם ואפילו את מרקם העור שלהם. ההסוואה עוזרת להם להתקרב לטרף וגם להסתתר מטורפים. אם ההסוואה לא עוזרת הם יימלטו ויפרישו נוזל הדומה לדיו שנתן להם את שמם. בנוסף הם מחליפים צבעים כדי למשוך נקבות או להזהיר יריבים וכדומה.

הדיונוניים ניזונים מסרטנים קצרי בטן ומדגים קטנים. הם תופסים את הטרף עם 2 הזרועות הגדולות ומעבירים אותו לעבר המקור המכיל ארס שנמצא בין הזרועות. חלקם יכולים להלך על קרקעית הים במקום לשחות.

מיון
----

* משפחה **דיונוניים** (Sepiidae)
	+ סוג דיונון (*Sepia*) - בו דיונון אוסטרלי, דיונון רחב-זרוע ודיונון הרוקחים
	+ סוג *Metasepia*
	+ סוג *Sepiella*

קישורים חיצוניים
----------------

ויקישיתוף מדיה וקבצים בנושא **דיונוניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541653105171
* BnF: cb13751524f (data)
* LCCN: sh87020092

 |
**קאריסה** (שם מדעי: *Carissa*) היא סוג בן 8 מינים ממשפחת ההרדופיים. מיני הקאריסה הם שיחים או עצים נמוכים שמקורם באזורים הטרופיים והסובטרופיים של אפריקה, אסיה ואוסטרליה.

הקאריסה גדלה לגבהים של 1-3 מטרים, בעלת ענפים קוצניים ועלים גלדניים בעלי שכבת מגן שעוותית. העלים מוארכים ואורכם 3-8 ס"מ. צמח הקאריסה פורח רוב השנה ופרחיו לבנים או ורודים, ובחלק מהמינים מדיפים ריח המזכיר יסמין או גרדניה. הפרי הוא ענבה דמוית שזיף בצבעים אדום עד סגול כהה במינים השונים ואורכו 1.5-6 ס"מ. הפרי מכיל עד 16 זרעים שטוחים וחומים. בניגוד לרוב משפחת ההרדופיים פריים של חלק מבני הסוג (למשל, קריסה גדולת פרי) אכיל וטעמו מזכיר תות שדה או תפוח, אם כי הוא חמוץ-חריף קמעה. אם הפרי אינו בשל לחלוטין הוא מכיל נוזל לבן מריר דמוי גומי טבעי המופרש ממעטפת הפרי.

פריים של חלק מבני הסוג (למשל, חד מאבק יפה המופיע בתמונה האמצעית) רעיל. 

הקאריסה מהווה צמח נוי פופולרי בגינות ובגנים ברחבי הארץ, ובייחוד משמשת כגדר חיה בשל מהירות צמיחתה הרבה ובשל קוצניותה.

תמונות של מינים מהסוג קאריסה
----------------------------

* 
* 
*

ראו גם
------

* קריסה גדולת פרי

קישורים חיצוניים
----------------

ויקישיתוף מדיה וקבצים בנושא **קאריסה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
* IPNI
* Tropicos
 |

הערות שוליים
------------

1. ↑  Carissa L. World Flora Online Data. ‏14-1-2022
**לריסה ברנצביץ'** (בפולנית: **Larisa Barańcewicz**;‏ תאריכי לידה ופטירה אינם ידועים) הייתה קתולית מפולין, שהוכרה כחסידת אומות העולם על הצלת יהודים במלחמת העולם השנייה.

פעילות בתקופת השואה להצלת יהודים
--------------------------------

עם פלישת הגרמנים לעיירה קאמין-קושירסקי בסוף יוני 1941 היו פוגרומים אנטישמיים נרחבים. יהודים רבים נספו; אחרים הושפלו, הוכו ונפצעו. כשנדמה היה כי כל התקווה אבדה, הופיעה אישה פולניה מקומית, לריסה ברנצביץ' ברובע היהודי הצפוף. היא העניקה את עזרתה ליעקב גולדשטיין, שהיה מכר ותיק שלה, למשפחתו ולשתי משפחות יהודיות אחרות. למרות הסכנה הרבה, לריסה הסתירה בביתה חמישה מבני משפחת גולדשטיין. בנוסף סייעה גם ליוסף ויסמן ושלושה מבני משפחתו; לאברהם לרמן ואשתו. בסך הכל הסתירה 11 נפשות. היא שמרה וסייעה להם כמיטב יכולתה עד נובמבר 1942, אז נערך מצוד, שאילץ את היהודים שהסתירה לעזוב את ביתה. הם מצאו מקלט בכפר סמוך, בביתו של חקלאי עני, שהיה חבר בקהילת הסובוטניקים. למרות הרצון הטוב לעזור, הוא לא הצליח לתמוך בקבוצה כה גדולה. בשל דאגתה ואהבתה לחבריה, ומבלי לקבל תמורה, לריסה שוב נחלצה לעזרתם, ועד השחרור בקיץ 1944, הביאה להם מזון ותרופות לבית האיכר אחת לשבועיים.

לאחר המלחמה
-----------

עם סיום המלחמה נשארה לריסה לגור בפולין ורוב הניצולים עלו לישראל. בשנת 1965 הם הזמינו את לריסה לישראל ואירחו אותה בבתיהם.

שמאי גולשטיין, אחד הניצולים, פנה במכתב ליד ושם בבקשה להכיר בה כחסידת אומות העולם. במכתבו כינה אותה "אישה אצילה".

הכרה והנצחה
-----------

ב-22 במרץ 1965 הכיר יד ושם בברנצביץ' לריסה כחסידת אומות העולם. הטקס התקיים ביד ושם וניטע עץ לזכרה בגן חסידי אומות העולם.

קישורים חיצוניים
----------------

לריסה ברנצביץ', באתר "יד ושם" (באנגלית)

הערות שוליים
------------

1. 1 2 3  Barańcewicz Larisa, The Righteous Among the Nations Database, באתר "יד ושם" (באנגלית)
2. ↑  מכתב מאת שמאי גולדשטיין ליד ושם, תיק מספר M.31.2/122, ארכיון יד ושם

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לריסה ברנצביץ'"**.
**ברווז הבליטה** או **ברווז הכרבולת** (שם מדעי: *Sarkidiornis melanotos*) הוא מין ברווז החי באזורים הטרופיים של אפריקה, מדגסקר ודרום-מזרח אסיה והוא בעל כרבולת ממעל למקורו. 

המיון של ברווז הזה נתון במחלוקות. בהתחלה שויך לתת-משפחת Anatinae יחד עם הסוג ברווז, אך בהמשך הועבר לקבוצת Cairininae וכיום חושבים שהוא קשור לקבוצת ברווזי צדפות בה נמצאת גם הטדורנה.

מאפיינים
--------

אורכו של הברווז 56-76 ס"מ, מוטת הכנפיים 116-145 ס"מ ומשקלו 1.03-2.9 ק"ג. הוא בעל גוף לבן עם כנפיים וזנב שחורים וראש מנומר באפור על לבן. קצה המקור השחור בעל כרבולת מעליו אצל הזכרים והנקבות, הקטנות יותר, חסרות אותו. צווארן גם פחות מנוקד מצוואר הזכרים. הברווזים הצעירים אפורים יותר ואפשר להתבלבל בינם לבין ברווזים כמו ברווז שורק פולווס (Dendrocygna bicolor). הם שתקנים יחסית ולא פולטים קריאות רועשות למעט במפגש בין שני זכרים יריבים. יש חוקרים הטוענים ששני התת-מינים צריכים להפוך למינים עצמאיים.

הברווז חי באגמים ונהרות באזורים הטרופיים ברחבי העולם והוא חי בלהקות גדולות של עד 100 פרטים בעונה היבשה, אם כי ברטובה חי בבדידות יחסית. הם שוחים במים ומחפשים דגים קטנים, חסרי חוליות, זרעים וצמחי מים. הם גם עולים ללקט זרעים משדות ועלולים לגרום לנזקים כלכליים גדולים. הברווזים מצויים בירידה קלה במספרם אך היא לא משפיעה על האוכלוסייה העולמית. זהו מין מוגן בכל מדינות תפוצתו.

הקינון חל בדרך כלל בעונת הגשמים אם היא מספיק רטובה. הקן נבנה בין חורי עצים או בעשב גבוה והוא מורכב מעשבים, בוץ, קני סוף ונוצות. הזכרים אינם מטפלים בגידול הצאצאים או הקן כלל.

בעבר ברווז זה היה המין היחיד בסוג ברווז כרבולי אך תת-המין הדרום אמריקאי הפך למין עצמאי - ברווז בליטה אמריקני (Sarkidiornis sylvicola).

קישורים חיצוניים
----------------

ויקישיתוף מדיה וקבצים בנושא **ברווז הבליטה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

ברווז שורק בדרום אפריקה

הערות שוליים
------------

1. ↑  ברווז הבליטה באתר הרשימה האדומה של IUCN
**ברווז האנדים** (שם מדעי: *Anas andium*) הוא מין ברווז דרום אמריקאי. מין זה משתייך לסוג ברווז ולתת-הסוג *Nettion*. תפוצתו מוגבלת לפסגות האנדים בקולומביה, ונצואלה ואקוודור, וחולף נדיר יחסית בפרו. הוא שוכן באזורי ביצות מים מתוקים, ומעדיף בתי גידול פלוסטרינים (אנ') (ביצה המכילה ריכוז גבוה יחסית של מלחי ים) על פני נהרות. המין לא נחשב מאוים על ידי IUCN.

טקסונומיה
---------

רצף ה-DNA המיטוכונדריאלי של שרשיר קרוליינה, השונה ממנו מאוד במראהו, הוא הקרוב ביותר לשל ברווז האנדים.

מרבית החוקרים מסכימים על 2 תת-מינים:

* *Anas andium altipetens* (קונבר, 1941) - הפסגות של צפון מערב ונצואלה וחלקים סמוכים של קולומביה.
* *Anas andium andium* ( סקלטר & סאלווין, 1873) - הפסגות של קולומביה ואקוודור.

מין זה והמין ברווז נקוד נחשבים לפעמים לאותו המין (*Anas flavirostris*), אך מרבית החוקרים מתייחסים לשניים כמינים נפרדים. כמינים נפרדים, הברווז הנקוד מקבל את השם המדעי *Anas flavirostris*.

תיאור
-----

מוטת הכנפיים היא כ-41.5 ס"מ. מרבית גופו בצבע חום-אפרפר ודפוס נוצות מחוספס עם כתמים קטנים צפופים על ראשו. החזה בעל נוצות שחורות במרכזן ואפורות בקצוות, מזכירות במעט קשקשים. המקור והרגליים בצבע אפור. לא קיימת דו-צורתיות זוויגית.

ניתן להבדיל בין מין זה לבין הברווז הנקוד בניצוי הכהה והברור יותר של ברווז האנדים.

קישורים חיצוניים
----------------

ויקישיתוף מדיה וקבצים בנושא **ברווז האנדים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* GBIF
 |

הערות שוליים
------------

1. ↑  ברווז האנדים באתר הרשימה האדומה של IUCN
2. ↑  Carboneras (1992), Johnson & Sorenson (1999), Johnson *et al.* (2000)
3. 1 2 3  Andean Teal, ebird
4. ↑  BirdLife International (2016). "*Anas andium*". *IUCN Red List*. **2016**: e.T22735557A95114680. Doi:10.2305/IUCN.UK.2016-3.RLTS.T22735557A95114680.en. Retrieved 12 November 2021.
5. ↑  Andean Teal (Anas andium), Peru aves
**ברווז מוכתם-מקור** (שם מדעי: ***Anas poecilorhyncha***) הוא מין של עוף מים ממשפחת הברווזיים המצוי במקווי מים מתוקים ממזרח אסיה עד הודו ופקיסטן. הוא שייך לסוג ברווז וקרוב לברכיה. משמעות שמו המדעי הוא: "ברווז בעל מקור מנוקד".

ישנם 2 תת-מינים למין ברווז זה:

* *Anas poecilorhyncha poecilorhyncha* - מצוי בטבע בהודו וסרי לנקה
* *Anas poecilorhyncha haringtoni* - מצוי בטבע במיאנמר ובדרום-סין וסביבתה.

כמה חוקרים משייכים את המין ברווז מוכתם-מקור מזרחי (*Anas zonorhyncha*) החי בסביבות הונג קונג, לתת-מין הכלול במין זה.

תיאור
-----

ברווז זה בעל פלומה לבנה משורטטת באפור והכנפיים שלו כהות עד שחורות. הצוואר לבן ומחלקו העליון עד הפנים הוא אפור-לבן מנומר. המקור שחור עם קצה צהוב בולט, בליטה אדומה, המתפשטת עד קצה הראש, ופס שחור לאורך העיניים. כפות הרגליים ורודות וחלקם הפנימי של הכנפיים ירוקות. אורכו של הברווז 55–63 ס"מ, מוטת כנפיו 83–95 ס"מ ומשקלו 790–1,500 גרם בממוצע. אין הבדלי זוויגים בין הזכרים לנקבות, אך הצעירים חומים וכהים יותר מהבוגרים.

הברווזים חיים בחבורות קטנות סביב אגמים וביצות לאורך אזורים טרופיים במזרח אסיה, דרום אסיה ובדרום-מזרח אסיה, והם מתרחקים ממקווי המים לעיתים נדירות. כמה מהאוכלוסיות המזרחיות החלו לנדוד צפונה בקייצים בשנים האחרונות.

הברווז צמחוני וניזון בשעות בין הערביים והערב מצמחי מים, אצות, תולעים ומזון דומה שהוא מסנן עם מקורו הרחב. הם גם ניזונים מיבולי אורז, ולעיתים נרדפים בשל כך. באזורים מסוימים באסיה צדים את הברווזים דרך קבע.

טורפים נוספים של הברווז כוללים עופות דורסים, כלביים, חתוליים, נחשים, תנינים ולוטרות. את האפרוחים טורפים אויבים נוספים כמו עורבים ושחפים.

קישורים חיצוניים
----------------

ויקישיתוף מדיה וקבצים בנושא **ברווז מוכתם-מקור** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  ברווז מוכתם-מקור באתר הרשימה האדומה של IUCN

זוג ברווזים מוכתמי מקור שוחים לצד ברווז הבליטה, בג'איפור, ראג'סטאן.
**ילנה אנטוליבנה לשמנובה** (ברוסית: **Елена Анатольевна Лашманова**;‏ נולדה ב-9 באפריל 1992) היא הלכית תחרותית רוסיה, ושיאנית העולם לשעבר בהליכה ל-20 ק"מ. 

לשמנובה הורשעה באימרוץ וקיבלה השעיה לשנתיים משנת 2014, כמו כן נשללו ממנה מדליית הזהב האולימפית (לונדון 2012), ומדליית הזהב מאלופת העולם (מוסקבה 2013).

ביוגרפיה
--------

לשמנובה נולדה בסרנסק, מורדוביה.

### אלופה אולימפית

באולימפיאדת לונדון (2012), זכתה לשמנובה במדליית זהב בתחרות הליכה ל-20 ק"מ בשיא עולם חדש של 1:25:02 שעות, לפני בת ארצה אלופת העולם אולגה קניסקינה (1:25:09 שעות) וקיאנג שנג'י מסין (1:25:16 שעות). שיא זה החזיק מעמד כ-3 שנים ונשבר על ידי בת ארצה אלמירה אלמבקובה (1:24:47 שעות). 

המדליה נשללה ממנה לאחר שהורשעה באימרוץ.

### אלופת העולם

באליפות העולם שנערכה במוסקבה, רוסיה בשנת 2013 זכתה לשמנובה במדליית זהב בתחרות הליכה ל-20 ק"מ בתוצאה של 1:27:09 שעות, לפני בת ארצה אניסיה קירדיאפקינה (1:27:11 שעות) וליו הונג מסין (1:28:10 שעות).

המדליה נשללה ממנה לאחר שהורשעה באימרוץ.

### השעיה לשנתיים עקב אימרוץ

ב-22 ביוני 2014 נמצאו חומרים אסורים בדמה של לשמנובה והיא הושעתה מהשתתפות בתחרויות למשך שנתיים, מה שאומר שהיא תוכל להשתתף באולימפיאדת ריו דה ז'ניירו (2016) ולנסות להגן על תוארה.

למרות ההשעיה קיבלה לשמנובה היתר להשתתף בתחרות שנערכה ב-30 בדצמבר 2014.

שיאים אישיים
------------

* הליכה ל-5,000 מטר: 21:29.30 דקות (2009)
* הליכה ל-10,000 מטר: 42:59.48 דקות (2011)
* הליכה ל-10 ק"מ: 43:10 דקות (2011)
* הליכה ל-20 ק"מ: 1:25:02 שעות (2012), **שיא עולם בעבר**

קישורים חיצוניים
----------------

ויקישיתוף מדיה וקבצים בנושא **ילנה לשמנובה** בוויקישיתוף

* ילנה לשמנובה, באתר olympedia.org
* ילנה לשמנובה, באתר התאחדות האתלטיקה הבין-לאומית
* ילנה לשמנובה, באתר Track and Field (נשים)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1253958998
* World Athletics: 241905
* VIAF: 4223164842509713040008
* WorldCat (עם VIAF): 4223164842509713040008

 |
**קרל פבריציוס** (בהולנדית: **Carel Fabritius**; הוטבל ב-27 בפברואר 1622 – 12 באוקטובר 1654) היה צייר הולנדי שנמנה עם אסכולת דלפט. פבריציוס היה תלמידו של רמברנדט ועבד בסטודיו של מורו באמסטרדם. פבריציוס פיתח סגנון אישי מובחן ממורו והתנסה במשחקים של אור ופרספקטיבה. בין יצירותיו המעטות ששרדו כתוצאה של פיצוץ מחסן אבק השריפה של דלפט, המפורסמות מביניהן הן "נוף של דלפט" (1652), "החוחית" (1654) ו"הזקיף" (1654). לעיתים קרובות נטען שפבריציוס היה מורו של הצייר יאן ורמיר, אולם טענות אלו, שמצויות במחלוקת, כנראה אינן מדויקות.

ביוגרפיה
--------

קרל פיטרס פבריציוס נולד בפברואר 1622 בכפר מידנבימסטר של הרשות המקומית בימסטר (עשר שנים אחרי כיבוש הים), במחוז צפון הולנד שברפובליקה ההולנדית, והוטבל ב-27 בפברואר של אותה שנה. הוא היה בנו של פיטר קרלז, צייר ומורה בבית ספר. היו לו שני אחים צעירים, ברנט ויוהנס שהיו גם הם לציירים.
בתחילת הקריירה שלו, פבריציוס עבד כנגר (בלטינית: **faber**). בתחילת שנות ה-40 הוא למד בסטודיו של הצייר הנודע רמברנדט באמסטרדם יחד עם אחיו ברנט. בתחילת שנות ה-50 הוא עבר לעיר דלפט והצטרף לגילדת הציירים של דלפט, שלימים תוודע כאסכולת דלפט, עליה נמנו גם יאן ורמיר, פיטר דה הוך, בלתזאר ואן דר אסט, וילם ואן אלסט ועוד.
פבריציוס מת בגיל צעיר, כתוצאה מפיצוץ של מחסן אבק שרפה שהרס חלק גדול מהעיר, יחד עם הסטודיו של פבריציוס ורוב ציוריו. רק כ-12 ציורים שלו שרדו. לפי ארנולד הוברקן, צייר בן התקופה הזכור בעיקר בזכות עבודתו כביוגרף של רבים מאומני תור הזהב של הולנד, השוליה של פבריציוס, מטיאס ספורס ודיאקון הכנסייה סיימון דקר, מתו עם פבריציוס בזמן שעבדו יחדיו על ציור משותף ברגע הפיצוץ. מטיאס ודקר מתו מיידית, ואילו פבריציוס עוד היה חי כאשר מצאו את גופתו מתחת להריסות הבית, וזמן קצר לאחר שגררו אותו מחוץ להריסות, נפח את נשמתו האחרונה.
בשיר שנכתב על ידי ארנולד בון, מוציא לאור וצייר נוסף בן התקופה, אשר הוקדש לפבריציוס ויאן ורמיר, קורא בון בשירו לפבריציוס "קרל פבר".

ציוריו
------

* פורטרט של אברהם דה-פוטר, 1649פורטרט של אברהם דה-פוטר, 1649
* נוף של העיר דלפט, 1652נוף של העיר דלפט, 1652
* החוחית, 1654החוחית, 1654
* דיוקנה של גברת בפרופיל, 1654דיוקנה של גברת בפרופיל, 1654
* הזקיף, 1654הזקיף, 1654

קישורים חיצוניים
----------------

ויקישיתוף מדיה וקבצים בנושא **קרל פבריציוס** בוויקישיתוף
* קרל פבריציוס, באתר אנציקלופדיה בריטניקה (באנגלית)

הערות שוליים
------------

1. ↑  Eight Dutch Masters: Carel Fabritius מתוך האתר www.essentialvermeer.com (באנגלית)
2. ↑  מאת סמדר שפי, הדרך אל הבלתי נשכח, באתר הארץ, 11 בספטמבר 2001
3. 1 2  Karel Fabricius (בהולנדית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007370951905171
* BNE: XX1530338
* BnF: cb15053815v (data)
* BPN: 29046813
* CANTIC: a19161748
* DSI: 101
* GND: 118682962
* ISNI: 0000 0001 1878 4550
* LCCN: n81104301
* NKC: ola2002153935
* NLA: 36522101
* NTA: 068712766
* RKD: 27138
* SNAC: w64n1252
* SUDOC: 083318445
* Trove: 1270717
* ULAN: 500115445
* VIAF: 79399074
* WorldCat: lccn-n81104301

 |
**קנסוס**, או **קנזוס** (**census**) היה תהליך מפקד האוכלוסין של אזרחי רומא העתיקה למטרות מיסוי, שירות צבאי, קביעת מעמד האזרח וחלוקת האזרחים לקנטוריות ההצבעה. בשלהי הקיסרות הרומית ולאורך ראשית ימי הביניים הפך המושג קנזוס לתיאור דמי חכירה (לרוב קבועים) ששולמו על ידי מחזיקי אדמה לבעליה.

לפי המסורת הרומית, הקנסוס היה בשימוש עוד בתקופת מלכי רומא, עם ייסוד הרפובליקה הרומית, לקחו על עצמם את התפקיד הקונסולים. ומשנת 433 לפנה"ס נוצרה משרה מיוחדת בשביל ביצוע הקנסוס, הקנסורה. הקנסוסים האחרונים נערכו על ידי אספסיאנוס וטיטוס.

תהליך הקנסוס והחלוקה של קהילת האזרחים
-------------------------------------

הקנסורה נערכה בשדה מארס שברומא, כאשר כל אבות המשפחה ברומא נאספו לפני הקנסורים והצהירו על בני ביתם ורכושם (ברומא העתיקה לאב המשפחה הייתה שליטה מוחלטת על כל בני משפחתו, כולל בניו הנשואים וילדיהם). הקנסורים אמדו את הרכוש לפי שיקול דעתם ועד שנת 167 לפנה"ס היו נוהגים לגבות מס בשיעור של אחוז אחד מהרכוש (לאחר שנה זו הופסק לגבות מס מאזרחי רומא). לאחר סיום הקנסוס בוצע טקס דתי של טיהור על ידי הקנסורים והכוהנים הרומים.

במהלך הקנסורה בוצעה גם חלוקה לשבטים, מעמדות (classes), וקנטוריות (centueiatas). החלוקה לשבטים נעשה על פי מקום מגורים של אזרח ולא לפי שיוכו האתני ואזרחי רומא חולקו ל-35 שבטים.

החלוקה למעמדות התבססה על שווי הרכוש של האזרח בכסף, ויצרה חמישה מעמדות של אזרחים לפי מעמדם הכלכלי. המעמד הראשון כלל את האזרחים שרכושם היה מעל 100,000 איסרים, והמעמד התחתון כלל את כל מי שרכושו היה פחות מ-12,500 איסרים (אזרחים ממעמד זה נקראה הפרולטרים, והם לא חויבו בשילום מיסים או שירות בצבא).

החלוקה השלישית הייתה חלוקת 5 המעמדות לקנטוריות, שחשיבותה הייתה בכך שאספת הקנטוריות הייתה למעשה בזמן הרפובליקה אספת העם החשובה ביותר. החלוקה לקנטוריות נעשה לפי גיל (צעירים, ומבוגרים) ובכול מעמד היה מספר מסוים של קנטוריות, בעלי סדרי גודל לא קבועים.

לשני המעמדות העליונים היה את המספר הרב ביותר של הקנטוריות, מה שהעניק להם כוח ניכר בהצבעות. בנוסף לכך נרשמו עוד 18 קנטוריות של פרשים, שצורפו למעמד הראשון, שתי קנטוריות של נפחים ונגרים שצורפו למעמד השני ושתי קנטוריות של מחצצרים שצורפו למעמד הרביעי.

החלוקה לקנטוריות הייתה מבוססת למעשה על מבנה צבאי.

קנסוס נערך גם בערי איטליה על ידי המגיסטראטים הרומים שלהם ואזרחי רומא שישבו בערים אלו לא הוצרכו להתייצב ברומא.

קנסוס בפרובינציות
-----------------

ככל הנראה הקנסוס בפרובינקיות נערך רק בזמן שנוצרו, ולא היה קבוע. הקנסוס נערך בדרך כלל על ידי הנציב הרומי או שלוחיו. קופוניוס הפרופקטור הרומי הראשון ביהודה, ערך קנסוס בקרב תושבי יהודה בשנת 6 לספירה, דבר שעורר זעם והתנגדות מהאוכלוסייה היהודית.

| מוסדות פוליטיים ובעלי תפקידים (מגיסטראטים) ברפובליקה הרומית ובאימפריה הרומית |
| --- |
| תפקידים רגילים | קנסור • קונסול • פראיטור • קוואיסטור • איידיל • טריבון • פרומגיסטראט • פרפקט • ליקטור |
| בעלי תפקידים מיוחדים | דיקטטור • מפקד הפרשים • טריומווירי • ועדת העשרה |
| משרות נוספות | פונטיפקס מקסימוס • פרינקפס סנאטוס • ויגינטיסקסווירי |
| תארים קיסריים | פרינקפס • אוגוסטוס • קיסר • טטררך • אימפרטור • פטריקיוס |
| מוסדות | הסנאט הרומי • המשפט הרומי • אספת העם • מסלול המשרות • אימפריום • קנסוס • קולגיום |
**קנצ'נבורי** (בתאית: **กาญจนบุรี**) היא עיירה במערב תאילנד. קנצ'נבורי היא בירת מחוז קנצ'נבורי. בשנת 2006 התגוררו בה 31,327 תושבים.

קנצ'נבורי נוסדה במאה ה-19 המאוחרת, על ידי המלך ראמה הראשון על מנת לשמש כמוצב הגנתי כנגד מתקפה אפשרית מצד בורמה. 

בשנת 1833, תחת שלטונו של המלך ראמה השלישי, עברה קנצ'נבורי כ-18 קילומטרים לדרום מזרח לאורך הנהר, ושם היא נמצאת עד היום.

מיקום
-----

קנצ'נבורי ממוקמת היכן שנהרות Khwae Noi ו-Khwae Yai מתמזגים לנהר Mae Klong. היא ממוקמת בקצה רכס הרים ולכן היא קרירה יותר ביחס למחוזות אחרים במרכז תאילנד. המרכזים המסחריים בעיר ממוקמים שני חלקים עיקריים: מרכז העיר, שם נמצאים משרדים, חנויות וקניון, ואזור גדות הנהר בו ממוקמים עסקים.

אקלים
-----

האקלים בעיר הוא של סוואנה טרופית, החורפים יבשים וחמים מאוד. עונת המונסון נמשכת מחודש מאי ועד לחודש אוקטובר. הטמפרטורות עולות עד למקסימום בחודש אפריל, אז נמדדת טמפרטורה מרבית ממוצעת של 38.2 מעלות צלזיוס.

מסילת המוות
-----------

 ערך מורחב – **מסילת הרכבת תאילנד-בורמה**  

בשנת 1942 הייתה קנצ'נבורי תחת שליטת היפנים, הצבא היפני החליט לבנות מסילת רכבת מצפון תאילנד אל תוך בורמה, שאליה פלש בראשית אותה שנה. המסילה, שנבנתה באופן חלקי לפני המלחמה, נועדה להתמשך מבנגקוק אל רנגון, והייתה אמורה לאפשר הזרמת אספקה לצבא היפני בבורמה. לצורך בניית יתרת המסילה גייסו היפנים צבא של עובדי כפייה. הוא מנה כ-180 אלף אזרחים מארצות בדרום-מזרח אסיה וכ-60 אלף שבויי מלחמה, אשר נפלו בשבי היפני במהלך הקרבות. קרוב למחציתם מתו במהלך הבניה כתוצאה ממחלות, תת תזונה ותאונות.

בהקשר לאירוע זה צולמו מספר סרטים מפורסמים: הגשר על הנהר קוואי, החזרה מנהר קוואי ואיש המסילה.

בקנצ'נבורי יש אנדרטה ושני מוזאונים לזכר ההרוגים וגם את בית הקברות הצבאי קנצ'נבורי.

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **קנצ'נבורי** |
| ויקישיתוף תמונות ומדיה בוויקישיתוף: **קנצ'נבורי** |
* 

* אתר האינטרנט הרשמי של קנצ'נבורי (בתאית)
* ניסים טורקיה, ‏לצאת מקנצ'נבורי - תאילנד שמאחורי החיוך הגדול והאנגלית העילגת, באתר GoTravel
* קנצ'נבורי, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562600505171
* GND: 4735546-3
* LCCN: n89129037
* NARA: 10037742
* VIAF: 156058853
* WorldCat (עם VIAF): 156058853

 |